kardosdrur/scandi-wiki huggingface dataset:
Stensbygård

Stensbygård og Vrangsgård er et gods dannet ved sammenlægning af Stensbymølle og Vrangsgaarde og opførelsen af et nyt gårdanlæg i 1872 efter tegninger af arkitekt August Klein (1839-1909). Gårdene ligger i Stensby Sogn i Vordingborg Kommune.

Stensbygaard Gods er på 410 hektar, heraf 260 hektar agerjord og 150 hektar skov. Til godset hører 15 udlejningsboliger.

Ejere af Stensbygaard 
 (1793-1820) Jacob Malling
 (1831-1831) Enkefru Marie Vibeke Neergaard Malling
 (1820-1860) Peter Neergaard Malling
 (1860-1897) Peter Neergaard Terpager Malling
 (1897-1906) Vilhelm Peter Christian Bruun de Neergaard
 (1906-1910) P.M. Wessel
 (1910-1913) V.A. Goldschmidt
 (1913-1924) G. Rée
 (1924-1956) A.E. Reimann
 (1956-) Stensbygård, Aktieselskabet af 18. maj 1956

Kilder 
 Vranggård på Roskildehistorie.dk
 Stensbygaards hjemmeside

Lokaliteter i Vordingborg Kommune
Godser i Danmark
Per Aage Brandt

Per Aage Brandt (født 26. april 1944 i Buenos Aires, død 2021) var en dansk digter, oversætter, forfatter, musiker og sprogforsker.

Han blev mag.art. i romansk filologi 1971, Københavns Universitet samt dr.phil. ved Sorbonne Universitet, Frankrig 1987, med en semio-lingvistisk afhandling om modalitet og katastrofeteori. Han var med til at starte Forfatterskolen, hvor han tillige har undervist i en årrække. 

Fra 1992 til 2005 var han leder af Center for Semiotik ved Aarhus Universitet og var grundlægger og redaktør af tidsskriftet Almen Semiotik, Aarhus Universitet. Han var adjunkt ved Roskilde Universitetscenter i 1972 og lektor ved Aarhus Universitet i 1975. Forskningsleder ved Seminar i Almen Semiotik samme sted fra 1988 og professor i semiotik ved Center for Semiotik ved Aarhus Universitet 1998-2005. Fra 2005 var han professor i sprog og kognition ved Case Western Reserve University, Ohio.

Han har været gæsteprofessor ved École des hautes études en sciences sociales i Paris og gæsteforsker ved Stanford University, Californien. 

Brandt er optaget i Kraks Blå Bog. 1993 modtog han Emil Aarestrup Medaillen, 1994 Statens Kunstfonds Produktionspræmie (uden ansøgning) for Largo (digte) og 1995 Madame Hollatz' Legat. Han modtog Det Franske Akademis Store Filosofipris 2002.

Han debuterede som digter med Poesi, Arena Sub, 1969 og har skrevet flere digtsamlinger og essays. Han har oversat bl.a. Molière og Marquis de Sade og gendigtede Prins Henriks digtsamling Cantabile, der udkom i 2000, på dansk. Flere af gendigtningerne er blevet sat i musik af Frederik Magle i den symfoniske suite "Cantabile".

Han var desuden aktiv som jazzmusiker.

Udvalgte artikler

Referencer

Eksterne links 
 Hjemmeside om forfatteren 
 

Faglitterære forfattere fra Danmark
Digtere fra Danmark
Kunstnere på finansloven (afdøde)
Ansatte ved Aarhus Universitet
Oversættere fra Danmark
Jazzmusikere fra Danmark
Personer i Kraks Blå Bog (afdøde)
Filologer fra Danmark
Dansksprogede forfattere fra Danmark
Alumni fra Københavns Universitet
Protea-familien

Protea-familien (Proteaceae) er en familie med ca. 80 slægter, som er udbredt i alle tropiske områder og i subtropiske og tempererede egne på den sydlige halvkugle (man taler om, at familien har en typisk Gondwanaudbredelse). Det er som regel stedsegrønne træer eller buske. Bladene har meget forskellig størrelse, og både former og bladrande er ligeledes meget forskellige. Hos mange af slægterne er det mest påfaldende træk de store og ofte iøjnefaldende blomsterstande, der består af talrige små og tæt pakkede enkeltblomster. Selv dette karaktertræk er dog ikke fælles for alle arter i familien. Visse arter findes af og til blandt handelsgartnernes snitblomster, men ellers har familien ikke den store økonomiske betydning i Danmark.

 Banksia 
 Embothrium 
 Grevillea 
 Lomatia
 Macadamia-slægten (Macadamia)
 Protea

Plantefamilier
Protea-ordenen
Lars Bukdahl

Lars Bukdahl (født 14. august 1968 i Risskov) er en dansk litteraturkritiker og digter . Han er søn af Lise Togeby og Jørgen K. Bukdahl og blev student fra Aarhus Katedralskole i 1987.

Han blev cand.phil. i litteraturvidenskab fra Københavns Universitet i 1994 og fik samme år et arbejdslegat fra Statens Kunstfond. Som anmelder har han siden 1996 været tilknyttet Weekendavisen, hvor han siden 2004 har uddelt litteraturprisen Bukdahls Bet. Han har desuden undervist på Københavns Universitet og Forfatterskolen, i hvis bestyrelse han også sidder.

Han har blandt andet publiceret i tidsskrifterne Hvedekorn, Den Blå Port, Passage og Øverste Kirurgiske. Fra 2008 er han lyrikredaktør for Hvedekorn. Bukdahl danner i privatlivet par med digteren Cecilie Lind.

Udgivelser 
 Readymade! : stævnemøder og moderne digte, Borgen, 1987 (digte)
 Guldhornene, Borgen, 1988 (roman)
 Mestertyvenes tid, Borgen, 1989 (digte)
 Kys mig, Borgen, 1990 (digte)
 Brat Amerika, Borgen, 1990 (roman)
 Skyer på græs, Borgen, 1991 (digte)
 Spiller boccia med kongen, Borgen, 1994 (digte)
 Næseblod i Sofus City, Borgen, 1996 (digte)
 Rimses den ene og Remses den anden, Borgen, 1997 (digte)
 116 chok for sheiken, Borgen, 2001 (digte)
 Generationsmaskinen. Dansk litteratur som yngst 1990-2004, Borgen, 2004 (kritikerværk)
 GO-GO! Readymade 2-3, Borgen, 2006 (digte)
Korshøjen. OrissaBiblioteket. Kronstork, 2018 (digte)

Hæder 
 1988: Klaus Rifbjergs debutantpris for lyrik
 2008: Kunstrådets Formidlingspris på 100.000 kr. (uddelt for første gang)
 2021: Asger Schnack Prisen

Referencer

Eksterne henvisninger 
Blogdahl 2.0 – Lars Bukdahls blog, "den frie version"
Lars Bukdahl på Litteratursiden.dk
 Lars Bukdahl  på Bibliografi.dk

Digtere fra Danmark
Journalister fra Danmark
Journalister ved Weekendavisen
Litteraturkritikere fra Danmark
Dansksprogede forfattere fra Danmark
Personer i Kraks Blå Bog
Studenter fra Aarhus Katedralskole
Kakaosmør

Kakaosmør er fedtdelen af kakaobønner (ca. 54% af bønnen), som udvindes ved ekstraktion af kakaobønner. Resten kaldes kakaopulver. Kakaosmør har en meget mild kakaosmag, og bruges i fremstillingen af chokolade. I hvid chokolade er kakaosmør den eneste kakaoingrediens.

Kakaosmør har et smeltepunkt omkring 34-38 °C, hvilket betyder at chokoladen er fast ved stuetemperatur men nemt smelter når det kommer i munden.

Kakaosmør er et af de mest stabile fedtstoffer der kendes. Det indeholder naturlige antioxidanter, som forhindrer harskning og betyder at kakaosmørret kan holde sig op til 4-5 år. Derfor benyttes kakaosmør ofte til forskellige former for kosmetik.

Smør
Kongehuset

Kongehuset kan henvise til flere artikler:

Forskellige kongehuse, alt efter sammenhæng:
Det danske kongehus
Det norske kongehus
Kongehuset (band)
313 (bil)

313 er registreringsnummeret på Anders Ands bil. Den dukker først op i en historie, hvor Anders prøver på at gøre indtryk på Andersine, men hvor det ikke rigtigt lykkes for ham, fordi hans æsel kludrede i det. Anders ser en bil, som han straks bytter æslet til.

Fra 2007 er der kommet nogle historier i jumbobøgerne, hvor 313 enten skal sælges eller laves om til skrot, men Anders redder den hver gang.

Anders And-figurer
Fiktive biler
Frank Kristensen

Frank Rosendahl Kristensen Michalski (født 10. marts 1977) er en tidligere professionel dansk fodboldspiller. Frank Kristensen har tidligere spillet for klubberne, Ikast FS, FC Midtjylland, Randers FC inden han vendte tilbage til FC Midtjylland i foråret 2013. Han indstillede karrieren som aktiv spiller ved udgangen af sæsonen 2013-14, og blev i stedet angrebstræner i FCM, men stoppede allerede i februar 2015.

Karriere

FC Midtjylland (1999-2011) 
Som ynglingespiller kom Frank Kristensen til Ikast FS fra Vestervig/Agger IF, der i dag er en del af FC Midtjylland-samarbejdet. I sæsonen 2002/2003 var Frank Kristensen topscorer hos FC Midtjylland, som han spillede for fra 1999 til 2011. Frank Kristensen fik siden kælenavnet "Farlige Frank" på grund af de mange scoringer for ulvene. ”Farlige Frank” meldte sig i foråret 2010 ind i en eksklusiv klub, da han scorede sit mål nummer 100 i landets bedste række. Frank Kristensen scorede i sin tid i FC Midtjylland 136 mål i 330 kampe, hvoraf 108 mål var i den bedste danske række, Superligaen.

Randers FC (2011-2012) 
I 2011 skrev Frank Kristensen en 2½ kontrakt med Randers FC, men dette forløb blev ingen succes da skader holdt ham væk fra banen. Randers FC og Frank Kristensen blev derfor, efter gensidig aftale, enige om at ophæve samarbejdet med øjeblikkelig virkning i november 2012. I Randers opnåede han 43 førsteholdskampe siden debuten mod FC Nordsjælland i marts 2011. Det blev til 11 mål i den lyseblå Randers FC-trøje.

FC Midtjylland (2013-2014) 
Efter bruddet med Randers FC, tog Frank Kristensen tilbage til FC Midtjylland hvor han trænede med holdet hele vinteren. I februar 2013 indgik klubben og spilleren en kort kontrakt, som var gældende til 30. juni 2013.

Træner karriere 
Den 11. juni 2014 meddelte FCM på deres hjemmeside, at Frank ville indstille sin karriere, og ville dermed blive ansat som både massør og angrebstræner i Midtjylland.

Jyllandsserieklubben Spjald IF meddelte i sommeren 2016, at Frank Kristensen fra 1. januar 2017 er tilknyttet klubben som træner. I februar 2017 blev han dog udnævnt som ny assistenttræner i Vendsyssel FF.

Eksterne henvisninger 

 Spillerprofil  på danskfodbold.com

Noter

Fodboldspillere fra Danmark
Fodboldspillere fra FC Midtjylland
Fodboldspillere fra Randers FC
Fodboldspillere fra Ikast Forenede Sportsklubber
Fodboldtrænere fra Danmark
Ulrik Lindkvist

Ulrik Lindkvist (født 5. marts 1981) er en tidligere professionel dansk fodboldspiller.

Profil 
Ulrik Lindkvist er udviklet i FC Midtjyllands ungdomsafdeling. Han startede med at spille fodbold i Sunds IF, som er en af FC Midtjyllands samarbejdsklubber igennem FCM Klubsamarbejdet. Derefter kom han til Ikast FS, som er en af moderklubberne bag FCM. Som barn voksede han op i Sunds og fik en handelsgymnasieeksamen i Ikast inden han brød igennem i Superligaen.

Lindkvist har repræsenteret Danmark på flere ungdomslandshold gennem tiden.

I en årrække var Lindkvist stamspiller hos FC Midtjylland, hvor han primært spillede i forsvaret som højreback og var kendt for sit hårde og kontante defensive spil. Sammenlagt spillede han 131 kampe for FCM ud af i alt 177 kampe i Superligaen. Han scorede ligeså 4 af sine 6 superligamål hos ulvene.

I juli 2007 skiftede Lindkvist til AGF og i juli 2010 gik turen til Vejle Boldklub og 1. division, hvor han var tilknyttet et halvt år. Endelig tog Lindkvist i marts 2011 en sidste tur på højeste niveau med en halvsæson hos AC Horsens i Superligaen. I sommeren 2011 indstillede han sin professionelle karriere.

Efter Fodbolden 

Efter at have lagt fodboldkarrieren på hylden, indledte Lindkvist sin civile karriere som sælger ved Strandbygaard Grafisk. Som en del af de organisatoriske ændringer ved FC Midtjylland blev Lindkvist i 2012 som sælger igen tilknyttet FC Midtjylland.

Referencer 

Fodboldspillere fra Danmark
Fodboldspillere fra FC Midtjylland
Fodboldspillere fra AGF
Fodboldspillere fra Vejle Boldklub
Fodboldspillere fra AC Horsens
Kvalifikationsrækken (fodbold)

Kvalifikationsrækken er en tidligere dansk fodboldrække. Det var den femtebedste række i Danmarksturneringen.

Rækken bestod af tre puljer med hver 8 hold. Holdene mødte hinanden på ude- og hjemmebane. Rækken færdigspilledes én gang hvert halve år. Fra hver af de 3 puljer rykkede de 2 bedst placerede oprykningsberettigede hold efter forårets turnering op i Danmarksserien, mens nummer 5-8 fra hver af de 3 puljer efter efterårets turnering rykkede ned i de lokale serier.

DBU offentliggjorde 23. februar 2008 at Kvalifikationsrækken ville blive erstattet af Danmarksserien.

Fodnoter

Links 
 dbu.dk – Kvalifikationsrækken 

Fodboldligaer
Fodboldturneringer i Danmark
Ophørt i 2008
Hexaëmeron

Hexaëmeron kan henvise til flere artikler

Hexaëmeron (Anders Sunesen) – et skabelsesdigt på latin fra omkring år 1200 af den danske ærkebiskop Anders Sunesen
Hexaëmeron (Anders Arrebo) – et skabelsesdigt på dansk af præsten Anders Arrebo udgivet 1661
Hexaëmeron (genre) – en genrebetegnelse for en beretning omhandlende skabelsens seks dage på vers eller på prædikenform
Emma Green

Emma Anna-Maria Green (født 8. december 1984 i Bergsjön, Sverige) er en svensk atlet, som dyster i højdespring. Hun har vundet én bronze medalje til VM i atletik.

Biografi 
Emma Green blev student fra gymnasiet i 2003. Hendes mål dengang var at deltage til EM 2006 i atletik.

Hun vandt bronze til VM i Atletik i 2005, hvor hun fik resultatet 1.96 m — en ny personlig rekord. Hendes træner er Yannick Tregaro, som også er hendes kæreste. Han træner også trespringeren Christian Olsson og tidligere også højdespringeren Kajsa Bergqvist.

Den 20. august 2005, forbedrede hun sin personlige rekord til 1.97 m, da hun vandt the svenske mesterskab i Helsingborg.

Selvom hun er en verdensklasse højdespringer er hun også tidligere svensk mester i både 100 meter og 200 meter, og med i den top-nationale elite i både trespring og længdespring. Hun er også med på landsholdet i 4 x 100 meter sammen med hækkeløberne Jenny og Susanna Kallur, syvkæmperen Carolina Klüft sprinteren Emma Reinas.

Internationale medaljer

Højdespring 
 Verdensmesterskaber i Atletik
 2005 – 1.96 m – Bronze
 U23 Europamesterskaber i Atletik
 2005 – 1.92 m – Silver
 Junior Europamesterskaber i Atletik
 2003 – 1.86 m – Bronze

Personlige rekorder 
 Højdespring
 Indendørs – 1.92 m
 Udendørs – 1.97 m
 Længdespring
 Udendørs – 6.41 m
 Trespring
 Udendørs 13.16 m
 100 meter
 Udendørs 11.58 sek
 200 meter
 Udendørs 23.02 sek
 4 x 100 meter
 Udendørs 44.53 sek

Eksterne henvisninger 
 Emma Greens hjemmeside 
 Emma Green billeder 

Højdespringere fra Sverige
Personer fra Göteborg
Kajsa Bergqvist

Kajsa Margareta Bergqvist (født 12. oktober 1976 i Sollentuna, Sverige) er en altet som dyster i højdespring. Hun har vundet én bronzemedalje til OL, én guld- og to bronzemedaljer til VM, og én guld og én bronze til EM.

Karriere 
Kajsa Bergqvist satte i 1997 første gang svensk rekord i højdespring, da hun sprang 1,95 m. Denne rekord forbedrede hun flere gange og nåede som den første svenske kvinde over 2 meter i år 2000 (både indendørs og udendørs). Hun vandt otte svenske mesterskaber i disciplinen 1995-2006 (heraf tre indendørs).

Bergqvist deltog i OL 1996 i Atlanta, hvor hun i kvalifikationsrunden sprang 1,90 m, hvilket ikke var nok til at komme i finalerunden; hun sluttede som nummer 15. Ved legene fire år senere i Sydney gik det bedre. Her var hendes 1,94 m i kvalifikationsrunden nok til at gå i finalen, og her sprang hun 1,99 m, hvilket var nok til en delt bronzemedalje sammen med rumæneren Oana Mușunoi-Pantelimon, men efter guldvinderenJelena Jelesina fra Bulgarien og sølvvinderen Hestrie Storbeck-Cloete fra Sydafrika, der begge sprang 2,01 m.

Indendørs vandt hun i 2000 EM-guld, i 2001 VM-guld, i 2002 EM-sølv og i 2003 VM-guld. Hun vandt også EM-guld udendørs i 2002 men hun var flere gange i sin karriere ramt af skader, og det betød blandt andet, at hun ikke kunne stille op til OL 2004 på et tidspunkt, hvor hun ellers var på toppen af sin karriere.

Hun flyttede i 2001 fra Sverige til Monaco. I 2003 valgte hun at gå fra sin træner Bengt Jönsson, grundet mangel på fremgang og for store afstande de to imellem. Hun begyndte sammen med en gruppe af andre atleter, heriblandt Christian Olsson og Emma Green, at blive trænet af Yannick Tregaro. I 2005 vandt hun VM-guld udendørs.

I Arnstadt i Tyskland den 4. februar 2006 satte hun sin første verdensrekord. Hendes første forsøg på dagen i en højde af 2,08 m var nok til at slå Heike Henkels rekord på 2,07 m fra 1992. Rekorden var ikke helt uventet, da hun sprang 2,00 m i opvarmning til konkurrencen.

Hun indstillede sin karriere i 2008 efter endnu en skade sammenholdt med mangel på motivation.

Privatliv og karriere efter sporten 
Bergqvist uddannede sig som sommelier og havde et vinimportfirma efter afslutningen af atletikkarrieren.

Hun var i en periode gift med filminstruktøren Måns Herngren. I forbindelse med skilsmissen fra ham meddelte hun, at hun var biseksuel. Senere var hun i to år gift med Hanna Hanve,

Personlige rekorder 
 Højdespring 
 Indendørs – 2.08 m (Verdensrekord) 
 Udendørs – 2.06 m (Svensk Rekord)
 Syvkamp 
 Udendørs – 4952 p

Referencer

Eksterne henvisninger 

 

Højdespringere fra Sverige
Atleter ved sommer-OL 1996
Atleter ved sommer-OL 2000
Deltagere for Sverige ved sommer-OL 1996
Deltagere for Sverige ved sommer-OL 2000
Medaljevindere ved sommer-OL 2000
Olympiske bronzemedaljevindere fra Sverige
South of Heaven

South of Heaven er det fjerde studiealbum af det amerikanske thrash metal-band Slayer. Det blev indspillet i 1987 og udgivet i 1988 gennem Def Jam Records (senere udgivet på Rick Rubins Def American / American Recordings).</p>

Albummet markerede en bevidst afstandtagen fra Slayers tidligere album med langsommere sange, en mere melodisk vokal, udtalt vokal på "Mandatory Suicide" og endda rene guitarer på "Spill The Blood". Slayer har udtalt, at dette var det eneste album, de havde planlagt på forhånd – bandet følte, at det ikke ville kunne overgå hastigheden på Reign in Blood.

Albummet stødte på højrøstet modstand fra mange af Slayers fans, selvom albummet ikke er en fuldstændig afstandtagen fra deres tidligere musik, da det har sange, som er lige så hurtige som deres tidligere numre, såsom anti-abortsangen "Silent Scream," som fik flere fans til at tage afstand til bandet.

Starten på sangen "Ghosts of War" er en musikalsk reprise af slutningen på sangen "Chemical Warfare", fra Haunting the Chapel ep'en.

Sange 
 "South of Heaven" (Tekst: Araya) (Musik: Hanneman) – 5:00
 "Silent Scream" (Tekst: Araya) (Musik: Hanneman/King) – 3:13
 "Live Undead" (Tekst: Araya/King)(Musik: Hanneman) – 3:58
 "Behind the Crooked Cross" (Hanneman) – 3:12
 "Mandatory Suicide" (Tekst: Araya) (Musik: Hanneman/King) – 4:03
 "Ghosts of War" (Tekst: King) (Musik: Hanneman/King) – 4:00
 "Read between the Lies" (Tekst: Araya/King) (Musik: Hanneman) – 3:21
 "Cleanse the Soul" (Tekst: Araya/King) (Musik: Hanneman) – 3:01
 "Dissident Aggressor" (Judas Priest) – 2:34
 "Spill the Blood" (Hanneman) – 4:48

Musikere 
 Tom Araya – Bas, Sang
 Jeff Hanneman – Lead-guitar
 Kerry King – Lead-guitar
 Dave Lombardo – Trommer

Hitlister

Album 
Billboard (USA)

Slayer-album
Album fra 1988
Leon Jessen

Leon Jessen (født 11. juni 1986) er en dansk tidligere fodboldspiller, der senest spillede i Esbjerg fB. Han var forsvarsspiller og er blevet brugt både som back og på venstre midtbane.

Han er fætter til Rasmus Nissen.

Klubkarriere 
Han startede med at spille fodbold i FC Midtjyllands samarbejdsklub Brande IF, som er en del af FCM Klubsamarbejdet. Han kom derefter til Ikast FS, som er en af moderklubberne bag FC Midtjylland.

Leon Jessen startede sin karriere hos FC Midtjylland allerede som 17-årig og debuterede med en scoring efter 10 minutter på SAS Arena mod Esbjerg fB. Han har tidligere spillet for 1. FC Kaiserslautern, hvorfra han var udlejet til Ingolstadt, som spiller i 2.Bundesliga.

Den 31. december 2016 blev det offentliggjort, at Leon Jessen stoppede karrieren.

Landsholdskarriere 
Leon Jessen spillede i 2009 sin første landskamp for det danske landshold, da han startede inde i en landshold mod Sydkoreas fodboldlandshold, hvor han startede inde og spillede alle 90 minutter.

Referencer

Eksterne henvisninger 

 

Fodboldspillere fra Danmark
Fodboldspillere fra FC Midtjylland
Fodboldspillere fra 1. FC Kaiserslautern
Franz Jonas

Franz Josef Jonas (; født 4. oktober 1899 i Wien, død 24. april 1974 i Wien) var østrigsk socialdemokratisk politiker og fra 1965 til 1974 Østrigs forbundspræsident.

Jonas var typograf. Han var i 1930'erne aktiv i den socialdemokratiske bevægelse i Østrig. Det førte i 1935 til, at han blev fængslet som mange andre som senere forbundskansler Bruno Kreisky. I den såkaldte socialistproces i 1936 blev han frikendt for højforræderi efter at have siddet i fængsel i 14 måneder.

Efter 2. verdenskrig gik han ind i kommunalpolitik og var han borgmester i Wien 1951 – 1965. Og fra 1953 til 1965 tillige medlem af Nationalrådet (det østrigske parlaments direkte valgte kammer).

I 1965 blev han valgt til forbundspræsident. Han beklædte embedet til sin død i 1974.

Franz Jonas talte esperanto.

Østrigs forbundspræsidenter
Politikere fra Østrig
Personer fra Wien
Typografer
Claes Bang

Claes Bang (født 28. april 1967) er en dansk skuespiller og musiker. 

Han er student fra Rødkilde Gymnasium. 

Claes Bang er uddannet fra Statens Teaterskole i 1996 og debuterede samme år på Børneteatret Skægspire (1979-2013) i Odense. Han har siden haft i forskellige roller på Det Danske Teater, Husets Teater og Århus Teater.

Som sideprojekt laver Claes Bang musik under navnet This Is Not America.

Den 9. december 2017 fik Claes Bang i teatret "Haus der Berliner Festspielen", Berlin, prisen European Film Awards for årets bedste mandlige hovedrolle. Han fik prisen for sin hovedrolle i filmen The Square, der tidligere på året modtog Den Gyldne Palme i Cannes.

Privat 
Claes Bang blev i september 2010 gift med stylist Lis Kasper Bang.

Filmografi

Film 

 Når mor kommer hjem (1998)
 Under overfladen (1999)
 Se mig nu (2001)
 Regel nr. 1 (2002)
 Danmarks sjoveste mand (2005)
 Nynne (2005)
 Far til fire gi'r aldrig op (2005)
 En Soap (2006)
 Carls engle (2006)
 Blå mænd (2008)
 Make My Day (kortfilm) (2008)
 Unge Sophie Bell (2014)
 The square (2017)
  Finale (2017)
  The Northman (2022)

Tv 

 Madsen og Co. (1996-2000)
 TAXA (1997-1999)
 Hotellet (2000-2002)
 Skjulte spor (2000-2001)
 Rejseholdet (2000-2004)
 Langt fra Las Vegas (2001-2003)
 Nikolaj og Julie (2002-2003)
 Anna Pihl (2006-2008)
 Max pinlig (2007-2008)
 2900 Happiness (2007-2009)
 Borgen (2010-2013)
 Broen II (2013)
 Dicte (2013)
 Dracula (2020)

Julekalendere 
 Gufol mysteriet (1997,2004)
 Pyrus i alletiders eventyr (2000,2010,2019)

Referencer

Eksterne henvisninger 
 Claes Bang  på Proactor
 

Skuespillere fra Danmark
Personer i Kraks Blå Bog
Danskere i 1900-tallet
Danskere i 2000-tallet
Rasmus Holm (filminstruktør)

Rasmus Holm (født 29. september 1974 i Nordjylland) er dokumentarfilminstruktør og har bl.a instrueret filmen Welcome To New Orleans, der foregår i New Orleans efter oversvømmelsen i 2005. Rasmus Holm har været producer på filmene Rocket Brothers, Hr. Vinterberg & Mr. Bowie og Vejen Tilbage.

Eksterne henvisninger 
 
 

Filminstruktører fra Danmark
Kenn Godske

Kenn Godske (født 19. november 1979) er en dansk skuespiller. Kenn Godske fik sin spillefilmsdebut med filmen Farligt venskab fra 1995 hvor han bl.a. spillede overfor skuespilleren Ulf Pilgaard.
Fra 1998-2001 medvirkede han i TV-serien Hvide Løgne som Adam Frick og i 2002 medvirkede Kenn Godske i tre episoder af den populære TV-serie Hotellet som Daniel.

Filmografi 
Spillefilm

Farligt venskab (1995)

Serier

 Hvide Løgne (TV3 - 1998-2001) - Adam Frick

 Hotellet (TV2 - 2002) - Daniel

Eksterne henvisninger 
 

Skuespillere fra Danmark
Slaget om Hue

Slaget om Hue udspillede sig i byen Hué i Vietnam 30. januar – 3. marts 1968. Det var måske det blodigste og længste slag i Vietnamkrigen. Da Tet-offensiven begyndte 30. januar 1968, havde amerikanske tropper været involveret i hårde kampe med den nordvietnamesiske hær og Viet Cong i tre år. Tet offensiven medførte angreb på mere end fyrre provinshovedstæder, byer og militære installationer i hele Sydvietnam. Byen Hue blev også angrebet 30. januar, og var hurtigt indtaget. Tet-offensiven blev planlagt af den nordvietnamesiske general Vo Nguyen Giap, der var manden bag den vietnamesiske sejr over franskmændene ved Dien Bien Phu i 1954, under den første indokinesiske krig. Den sydvietnamesiske hær og tre underbemandede bataljoner af amerikanske marinesoldater, der bestod af under 2,500 mand, angreb og besejrede 10,000 nordvietnamesiske soldater der havde forskanset sig i byen.

Hue, Slaget om
Hue, Slaget om
Hue, Slaget om